smcproject/ml-wiki-sentences huggingface dataset:
ബ്രിട്ടിഷ് മേധാവിത്വത്തിൽ നിന്നും രാജ്യത്തെ സ്വതന്ത്രമാക്കാൻ യത്നിച്ച ഇദ്ദേഹം ഭൂപരിഷ്കരണത്തിനു വേണ്ടി സമരം നയിച്ച ലാൻഡ് ലീഗ് എന്ന സംഘടനയുടെ സ്ഥാപകനേതാവെന്ന നിലയിലും പ്രസിദ്ധി നേടിയിട്ടുണ്ട്.
മെയോ കൗണ്ടിയിലെ സ്ട്രെയ്ഡിൽ 1846 മാർച്ച് 25-ന് ഒരു കർഷകന്റെ പുത്രനായി ഇദ്ദേഹം ജനിച്ചു .
1852-ൽ കുടിയിറക്കപ്പെട്ട ഡാവിറ്റിന്റെ കുടുംബം ലങ്കാഷയറിലേക്ക് താമസം മാറ്റി.
തുണിമിൽ തൊഴിലാളി
തുണിമിൽ തൊഴിലാളിയായി പ്രവർത്തിച്ചുകൊണ്ടിരിക്കെ 1857-ൽ അപകടത്തിൽപ്പെട്ട് ഇദ്ദേഹത്തിന്റെ ഒരു കൈ നഷ്ടപ്പെട്ടു.
അയർലണ്ടിന്റെ സ്വാതന്ത്ര്യത്തിനായി പൊരുതിയിരുന്ന അന്താരാഷ്ട്ര സംഘടനയായ ഐറിഷ് റിപ്പബ്ലിക്കൻ ബ്രദർഹുഡിൽ (ഫെനിയൻ) അംഗമായി 1865-മുതൽ പ്രവർത്തിച്ചുതുടങ്ങി.
ഈ സംഘടനയുടെ ഇംഗ്ലണ്ടിലേയും സ്കോട്ട്ലൻഡിലേയും സംഘാടക സെക്രട്ടറിയായി ഇദ്ദേഹം 1868-ൽ നിയുക്തനായി.
ബ്രിട്ടിഷ് മേധാവിത്വത്തിൽ നിന്നും അയർലണ്ടിനെ സ്വതന്ത്രമാക്കാനുളള യത്നത്തിലേർപ്പെട്ടിരിക്കെ അയർലണ്ടിലേക്ക് ആയുധങ്ങൾ കയറ്റി അയച്ച കുറ്റത്തിന് 1870 മേയ് 14-ആം തീയതി ഇദ്ദേഹത്തെ അറസ്റ്റു ചെയ്യുകയും 15-വർഷത്തെ തടവിനു ശിക്ഷിക്കുകയും ചെയ്തു.
എന്നാൽ ഏഴു വർഷമായപ്പോഴേക്കും 1877-ൽ മോചിതനായി.
ഭൂപരിഷ്കരണത്തിനായി
ഫെനിയൻ വിപ്ലവ പ്രസ്ഥാനത്തെ ചാൾസ് പാർനലിന്റെ വ്യവസ്ഥാപിത പ്രക്ഷോഭവുമായി ബന്ധപ്പെടുത്തി പ്രവർത്തിക്കുന്നതിന് ഇദ്ദേഹം യത്നിച്ചു.
ഫെനിയൻ പ്രവർത്തനങ്ങളുമായി ബന്ധപ്പെട്ട് 1878-ൽ യു. എസ്സിലേക്കു പോയ ഡാവിറ്റ് 1879-ൽ അയർലണ്ടിൽ മടങ്ങിയെത്തി.
പാർനലുമായി സഹകരിച്ച്, ഭൂപരിഷ്കരണം സാധ്യമാക്കുന്നതിനു വേണ്ടി സമരം നയിച്ച നാഷണൽ ലാൻഡ് ലീഗ് എന്ന സംഘടന സ്ഥാപിക്കുന്നതിനു നേതൃത്വം നൽകി.
1881-ലെ ഭൂനിയമ നിർമ്മാണത്തിന് ഇതിന്റെ പ്രവർത്തനം പ്രേരകമായിഭവിച്ചു.
ഇദ്ദേഹം പിൽക്കാലത്ത് പാർനലുമായി അഭിപ്രായ വ്യത്യാസത്തിലായി.
സ്വാതന്ത്ര്യലബ്ധിക്കു വേണ്ടിയുള്ള പ്രവർത്തനങ്ങളുടെ പേരിൽ 1881-82 കാലയളവിലും 83-ലും ഇദ്ദേഹം ജയിലിൽ അടയ്ക്കപ്പെടുകയുണ്ടായി.
1882-ൽ പാർലമെന്റംഗമായി തെരഞ്ഞെടുക്കപ്പെട്ടുവെങ്കിലും കുറ്റവാളിയാണെന്ന കാരണത്താൽ അംഗത്വം നിഷേധിക്കപ്പെട്ടു.
1892-ലും 93-ലും പാർലമെന്റിലേക്ക് തെരഞ്ഞെടുക്കപ്പെട്ടപ്പോഴും സഭയിലിരിക്കാൻ കഴിഞ്ഞില്ല.
1895-ൽ വീണ്ടും തെരഞ്ഞെടുക്കപ്പെട്ട് പാർലമെന്റംഗമായി പ്രവർത്തിക്കാൻ കഴിഞ്ഞുവെങ്കിലും ഗ്രേറ്റ് ബ്രിട്ടന്റെ സൗത്ത് ആഫ്രിക്കൻ യുദ്ധത്തിൽ (ബൊയർ യുദ്ധം) പ്രതിഷേധിച്ച് 1899-ൽ ഈ സ്ഥാനം രാജിവച്ചു.
രചിച്ച ഗ്രന്ഥങ്ങൾ ലീവ്സ് ഫ്രം എ പ്രിസൺ ഡയറി (1884) ദ് ബൊയർ ഫൈറ്റ് ഫോർ ഫ്രീഡം (1902) ദ് ഫോൾ ഒഫ് ഫ്യൂഡലിസം ഇൻ അയർലണ്ട് (1904)
തുടങ്ങിയ ഗ്രന്ഥങ്ങൾ ഇദ്ദേഹം രചിച്ചിട്ടുണ്ട്.
1906 മേയ് 31-ന് ഡബ്ലിനിൽ ഇദ്ദേഹം നിര്യാതനായി.
പുറത്തേക്കുള്ള കണ്ണികൾ http://people.famouswhy.com/michael_davitt/%5Bപ്രവർത്തിക്കാത്ത+കണ്ണി%5D http://www.infoplease.com/ce6/people/A0814812.html കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡാവിറ്റ്, മൈക്കേൽ (1846-1906) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
മൈക്കൽ ക്ലിഫ്റ്റൺ ബർഗെസ് ഇംഗ്ലീഷ് വിലാസം https://ml.wikipedia.org/wiki/Michael_C.
_Burgess
ഒരു അമേരിക്കൻ ഭിഷഗ്വരനും രാഷ്ട്രീയക്കാരനുമാണ് മൈക്കൽ ക്ലിഫ്റ്റൺ ബർഗെസ് (ജനനം ഡിസംബർ 23, 1950).
യുണൈറ്റഡ് സ്റ്റേറ്റ്സ് ഹൗസ് ഓഫ് റെപ്രസന്റേറ്റീവ്സിലെ ടെക്സസിലെ 26-ാമത് കോൺഗ്രസ് ജില്ലയെ പ്രതിനിധീകരിക്കുന്നു.
ഡാളസിനും ഫോർട്ട് വർത്തിനും വടക്കുള്ള സബർബൻ കൗണ്ടിയായ ഡെന്റൺ കൗണ്ടിയിൽ ഈ ജില്ല നങ്കൂരമിട്ടിരിക്കുന്നു.
2002-ൽ, ഹൗസ് മെജോറിറ്റി ലീഡറും അന്നത്തെ യു.എസ്. പ്രതിനിധി ഡിക്ക് ആർമിയെ ബർഗെസ് പരാജയപ്പെടുത്തി.
ഒരു പ്രാഥമിക റൺഓഫ് തിരഞ്ഞെടുപ്പിൽ.
തിരഞ്ഞെടുപ്പിന് മുമ്പ് അദ്ദേഹം ഒബ്‌സ്റ്റട്രിക്‌സ് ആൻഡ് ഗൈനക്കോളജി ഡോക്ടറായി പ്രാക്ടീസ് ചെയ്തു.
കോൺഗ്രസിന്റെ ടീ പാർട്ടി കോക്കസിലെ അംഗമാണ് ബർഗെസ്, ആരോഗ്യ പരിപാലന പരിഷ്കരണം, ഊർജ്ജ നയം എന്നിവയെക്കുറിച്ചുള്ള ചർച്ചകളിൽ ഏർപ്പെട്ടിട്ടുണ്ട്.
അദ്ദേഹം ഗർഭച്ഛിദ്രത്തെ എതിർക്കുന്നു, ആഗോള താപനത്തിന് മനുഷ്യ പ്രവർത്തനത്തിന്റെ സംഭാവന എത്രത്തോളം ഉണ്ടെന്ന് ഉറപ്പില്ല, മുസ്ലീം ഭൂരിപക്ഷ രാജ്യങ്ങളിൽ നിന്നുള്ള യാത്രയ്ക്കും അഭയാർത്ഥി കുടിയേറ്റത്തിനും പ്രസിഡന്റ് ഡൊണാൾഡ് ട്രംപിന്റെ നിയന്ത്രണങ്ങളെ പിന്തുണച്ചു, താങ്ങാനാവുന്ന പരിചരണ നിയമം (ഒബാമകെയർ) റദ്ദാക്കുന്നതിനെ പിന്തുണയ്ക്കുന്നു.
ആദ്യകാല ജീവിതം, വിദ്യാഭ്യാസം, മെഡിക്കൽ ജീവിതം
നോർമയുടെയും (നീ ക്രോഹർസ്റ്റ്) ഹാരി മെറിഡിത്ത് ബർഗസിന്റെയും മകനായി മിനസോട്ടയിലെ റോച്ചസ്റ്ററിലാണ് മൈക്കൽ ബർഗെസ് ജനിച്ചത്.
കാനഡയിലെ നോവ സ്കോട്ടിയയിൽ നിന്നാണ് അദ്ദേഹത്തിന്റെ പിതൃ കുടുംബം കുടിയേറിയത്.
അവലംബം External links Congressman Michael C. Burgess Archived 2011-06-30 at the Wayback Machine official U.S. House website Michael Burgess for Congress Michael Burgess at Curlie Biography at the Biographical Directory of the United States Congress Voting record maintained by The Washington Post Biography , voting record , and interest group ratings at Project Vote Smart Campaign finance reports and data at the Federal Election Commission Appearances on C-SPAN
കിരാതമൂർത്തി കിരാതമൂർത്തിയും ( കിരാത വപുഷം ) അർജ്ജുനനും ; രവിവർമ്മ ചിത്രം.
വേട്ടേക്കരൻ ( കിരാത ശിവൻ / കിരാത മൂർത്തി )
അർജുനന് പാശുപരാസ്ത്രം നൽകാനായി അവതരിച്ച കിരാത ശിവനെയാണ് വേട്ടേക്കരൻ അഥവാ കിരാതമൂർത്തി എന്ന് പറയുന്നത് .
കിരാതമൂർത്തി അഥവാ "കിരാത വപുഷം" എന്നും അറിയപ്പെടുന്നു.
വേട്ടയ്ക്ക് പോകുന്ന ഹരൻ ( ശിവൻ ) ലോപിച്ചാണ് വേട്ടേക്കരൻ ആയത്.
കിരാത രുദ്രൻ,കിരാത രൂപി, കിരാത ശിവൻ, കിരാത മൂർത്തി  എന്നീ പേരുകളിലും വേട്ടേക്കരൻ അറിയപ്പെടുന്നു.
വേട്ടേക്കരൻ വടക്കൻ കേരളത്തിൽ കരുമകൻ എന്ന പേരിൽ അറിയപ്പെടുന്നു.
നമ്പൂതിരി ഇല്ലങ്ങളിലും  കോവിലകങ്ങളിലും, നായർ നാടുവാഴി കുടുംബങ്ങളിലും വേട്ടേക്കരൻ പരദേവതയാണ്.
പാശുപതാസ്ത്ര സമ്പാദനത്തിനായി പാണ്ഡവനായ അർജ്ജുനൻ പരമശിവനെ ധ്യാനിച്ച് കഠിന തപസ്സ് അനുഷ്ഠിച്ചു.
തപസ്സിന്റെ പാരമ്യത്തിൽ സ്വതേ ക്ഷിപ്രപ്രസാദിയായ ഭഗവാൻ പാർത്ഥനു അഭീഷ്ടവരം നൽകുവാൻ അമാന്തിക്കുന്നതു കണ്ടു പാർവതി പരിഭവിച്ചു.
അപ്പോൾ ഭഗവാൻ ഒരു കാട്ടാളവേഷം ധരിച്ചു തപസ്ഥലത്തേക്കു പുറപ്പെട്ടതുകണ്ടു പരിഭ്രമിച്ച പാർവതി ശങ്കിച്ച് ഇതെന്താണെന്നു ചോദിച്ചു.
അഹങ്കാരിയായ അർജ്ജുനന് ഗർവ്വശമനം വരുത്തിയിട്ടല്ലാതെയുള്ള വരദാനം ഫലം ചെയ്യില്ലെന്ന് ശിവൻ മറുപടി പറഞ്ഞു.
അപകടമെന്തെങ്കിലും സംഭവിച്ചേക്കുമെന്ന് ഭയന്ന് പാർവതിയും കാട്ടാളത്തിയുടെ വേഷത്തിൽ കൂടെക്കൂടി.
ഇങ്ങനെ കാട്ടാളവേഷധാരിയായ ശിവനേയാണത്രെ കിരാതമൂർത്തിയായി ആരാധിക്കുന്നത്.
വനവാസത്തിനിടെ ഇവർക്ക് ഒരു പുത്രനുണ്ടായതായും കഥയുണ്ട്.
കിരാത ശിവനും കിരാത പാർവ്വതിയ്ക്കും പിറന്ന പുത്രൻ "വേട്ടേയ്ക്കൊരു മകൻ "  എന്ന് അറിയപ്പെടുന്നു.
ആരാധനാ മൂർത്തി
കേരളത്തിലെ പല തറവാടുകളിലും ശിവന്റെ കിരാതരൂപമായ  കിരാതമൂർത്തിയെ പരദേവതയായി ആരാധിക്കുന്നുണ്ട്.
കേരളത്തിലെ പ്രസിദ്ധ നമ്പൂതിരി തറവാടുകളായ ആഴ്വാഞ്ചേരി മന, കൊളത്താപ്പള്ളി മന , പൂങ്ങാട്ട് മന , അണ്ടലാടി മന , തോട്ടം മന , പടിഞ്ഞാറേപ്പാട്ട് മന  തുടങ്ങിയ   ഇല്ലങ്ങളിൽ വേട്ടേക്കരൻ പരദേവതയാണ്.
എന്നാൽ ഈ വേട്ടേക്കരന്റെ പുത്രസങ്കൽപ്പത്തിലുള്ള ദേവനാണ് കുറുമ്പ്രനാട് രാജാവിന്റെ കുലപരദേവതയായ ശ്രീ വേട്ടെക്കൊരുമകൻ.
വേട്ടേക്കരൻ കിരാത വപുസ് എന്നാണ് കൽപ്പിക്കപെടുന്നതെങ്കിൽ വേട്ടക്കൊരുമകൻ കിരാതസൂനുവാണ്.
കുറുമ്പ്രനാട്ടിലേ സാമൂതിരിയുടെ സാമന്തരാജ പദവി ഉണ്ടായിരുന്ന ആഡ്യനായർ നാടുവാഴി കുടുംബങ്ങളിലും വേട്ടക്കൊരുമകന്റെ പ്രബലമായ ആരാധന ഉണ്ട്.
കിടാവ് എന്നാണ് ഈ വിഭാഗം അറിയപ്പെടുന്നത്.
വേട്ടേക്കരനും വേട്ടേയ്ക്കൊരുമകനും വ്യത്യസ്ത മൂർത്തികളാണ്.
വേട്ടേക്കരൻ എന്നത്  വേട്ടയ്ക്ക് ഹരൻ എന്നത് ലോപിച്ചതാണ് അതായത് കിരാതരൂപം ധരിച്ച ദേവാധിദേവനായ മഹാദേവൻ തന്നെയാണ് വേട്ടേക്കരൻ.
ഒരു കയ്യിൽ വില്ലും മറുകയ്യിൽ അമ്പും പിടിച്ച് നിൽക്കുന്ന ഭാവമാണ് വേട്ടേക്കരൻറേത്.
വേട്ടേക്കരന് അലങ്കാരങ്ങൾ ഇഷ്ടമല്ല.
വേട്ടേയ്ക്കൊരുമകൻ കിരാത മൂർത്തിയുടേയും ( വേട്ടേക്കരൻ )  കിരാത പാർവ്വതിയുടേയും ( ത്വരിത )  പുത്രനാണ്.
ഒരു കയ്യിൽ അമ്പും വില്ലും മറുകയ്യിൽ മഹാവിഷ്ണു  നൽകിയ പൊൻ ഛുരികയും  കയ്യിൽ പിടിച്ച് നിൽക്കുന്ന  ഭാവമാണ്  വേട്ടേയ്ക്കൊരുമകൻറേത്.
കളഭവും കസ്തൂരിയും വലിയ ഇഷ്ടമാണത്രെ വേട്ടേയ്ക്കൊരുമകന്.
കേരള - കർണ്ണാടകയുടെ അതിർത്തി പ്രദേശങ്ങളിൽ കാണുന്ന വയത്തൂർ കാളിയാർ എന്ന ദേവതാ സങ്കൽപ്പം വേട്ടേക്കരനാണ്.
വേട്ടേക്കരൻ " കിരാത വപുഷം"  എന്നും വേട്ടേയ്ക്കൊരു മകൻ  " കിരാത സൂനു " എന്നും അറിയപ്പെടുന്നു.
കിരാതാഷ്ടകം,വലിയ കിരാതാഷ്ടകം എന്നിവ അതി വിശേഷമാണ്.
വേട്ടേക്കരനും വേട്ടേക്കൊരുമകനും ഊട്ടും പാട്ടും ( അന്നദാനവും വേട്ടേക്കരൻ പാട്ടും ) നടത്തുന്നത് വിശേഷമാണ്.
വേട്ടേക്കരൻ കളം പാട്ടും 12008 നാളികേരം ഏറും നടത്തുന്നത് അതി വിശേഷ വഴിപാടാണെന്നാണ് വിശ്വാസം.
വേട്ടേക്കരൻ ( കിരാത മൂർത്തി ) പരദേവതയായ  തറവാടുകൾ , ക്ഷേത്രങ്ങൾ കൊളത്താപ്പള്ളി മന , കല്ലൂർ , വടക്കേക്കാട് , തൃശ്ശൂർ ജില്ല .
പഴയിടം മന , കോട്ടയം ജില്ല നരിയങ്കൽ തലവണ മന വേട്ടേക്കരൻ ക്ഷേത്രം , കുന്നമംഗലം, കോഴിക്കോട് ജില്ല ചേനോലി പാറ ഇല്ലം, പേരാമ്പ്ര, കോഴിക്കോട് ജില്ല സ്വർണ്ണത്ത് മന മാത്തൂർ മന ഏലംകുളം മന മുതുകുറിശ്ശി മന പുതുമന ആട്ടീരി മൂത്തേടത്ത് മന, വെള്ളിയാമ്പുറം തെക്കിനിയേടത്ത് മന പാതാക്കര മന കൊടുമുണ്ട ചേകൂർ മന,പട്ടാമ്പി,പാലക്കാട് ജില്ല കരുവാട്ട് വേട്ടേക്കരൻ ക്ഷേത്രം,പുന്നയൂർക്കുളം ,തൃശ്ശൂർ ജില്ല കരുമത്താഴത്ത് മണ്ണൂർ മന മുല്ലപ്പള്ളി മന എളേടം മന കുറൂർ മന താനൂർ വേട്ടേക്കരൻ ക്ഷേത്രം വേട്ടേക്കരൻ കാവ്, ചുഴി വേട്ടേക്കരൻ കാവ്, തൃക്കടീരി വേട്ടേക്കരൻ കാവ് , കടമ്പഴിപ്പുറം , പാലക്കാട് അരയാൽക്കൽ വേട്ടേക്കരൻ ക്ഷേത്രം , കാലടി , എടപ്പാൾ പാലോട് പനങ്ങോട് ആയിരവല്ലി ക്ഷേത്രം അരിമ്പൂർ കിരാതമൂർത്തി ക്ഷേത്രം വരവൂർ കീഴപ്പാടം തളി കിരാതമൂർത്തി ക്ഷേത്രം മാടക്കുന്നി കിരാതമൂർത്തി ക്ഷേത്രം ഉള്ളന്നൂർ മന പാഴൂർ മന ,  പുന്നയൂർക്കുളം , തൃശ്ശൂർ ജില്ല ചാത്തല്ലൂർ വേട്ടേക്കരൻ ക്ഷേത്രം മേൽ പാഴൂർ മന പോത്തനൂർ വേട്ടേക്കരൻ ക്ഷേത്രം കൊപ്പം മേൽമുറി വേട്ടേക്കരൻ കാവ് കൊപ്പം ആമയൂർ വെട്ടിക്കാട് വേട്ടേക്കരൻ ക്ഷേത്രം ഞാങ്ങാട്ടിരി തോട്ടപ്പായ വേട്ടേക്കരൻ - ഭദ്രകാളി ക്ഷേത്രം മേലാറ്റൂർ അത്താണി കൈപ്പുള്ളി വിഷ്ണു - വേട്ടേക്കരൻ ക്ഷേത്രം മുക്കുതല വേട്ടേക്കരൻ ക്ഷേത്രം ആലപ്പുഴ തിരുവമ്പാടി കിരാത രുദ്ര മഹാദേവ ക്ഷേത്രം എടമന വെളുത്തേടത്ത് മന , എടപ്പാൾ മലപ്പുറം ജില്ല ഒല്ലൂക്കര വേട്ടേക്കരൻ ക്ഷേത്രം കാസർഗോഡ് ബേഡകം ശ്രീ വേലക്കുന്ന് ശിവക്ഷേത്രം , കാസർഗോഡ് ജില്ല ആലങ്കോട് കക്കാട് മന , ആലങ്കോട്, മലപ്പുറം ജില്ല വേട്ടേക്കരൻ പാട്ട്
കേരളത്തിൽ പൊതുവെ കണ്ടുവരുന്ന ഒരു  ആചാര കലാരൂപമാണ് കളം പാട്ട്.
ഭദ്രകാളി, അയ്യപ്പൻ,വേട്ടേയ്ക്കൊരുമകൻ, അന്തിമഹാകാളൻ,ത്രിപുരാന്തകൻ,സർപ്പങ്ങൾ  തുടങ്ങിയ ദേവതകൾക്ക്  നടത്തുന്ന വിശേഷ വഴിപാടാണ് കളംപാട്ട് അഥവാ കളമെഴുത്തും പാട്ട് .
ദോഷനിവാരണം, കാര്യവിജയം, ഐശ്വര്യ വർദ്ധനവ് എന്നിവയ്ക്ക് വേണ്ടി നടത്തുന്ന വഴിപാടാണിത്.
പാലക്കാട്, തൃശ്ശൂർ, മലപ്പുറം ജില്ലകൾ ഉൾപ്പെടുന്ന വള്ളുവനാട്ടിലും മലബാറിൻറെ ചില പ്രദേശങ്ങളിലുമാണ്  കളം പാട്ടിന് കൂടുതൽ പ്രചാരമുള്ളത്.
കേരളത്തിലെ പ്രസിദ്ധ നമ്പൂതിരി തറവാടായ കൊളത്താപ്പള്ളി മന യിൽ പഴയ കാലത്ത് വർഷത്തിലൊരിയ്ക്കൽ  4 കളം പാട്ടുകൾ നടത്തിയിരുന്നു.
ചൊവ്വാഴ്ച്ച ഭഗവതി കളം പാട്ടും ( വൃത്താകൃതിയിൽ അഷ്ടദള കളം വരച്ച്  കാളി ദാരിക യുദ്ധ സമയത്ത്  സമുദ്രത്തിൽ ഭദ്രകാളിയുടേയും ദാരികൻറേയും തലകൾ പൊങ്ങുന്നു എന്ന സങ്കൽപ്പത്തിൽ അഷ്ടദള കളം വരച്ച് ഭദ്രകാളിയുടേയും ദാരികൻറേയും തലകൾ വരയ്ക്കുന്നു , സാത്വിക  ഭാവത്തിലുള്ള ഭദ്രകാളിയ്ക്കാണ് ഈ കളം പാട്ട്   ) , ബുധനാഴ്ച്ച അയ്യപ്പൻ കളം പാട്ടും ( ശാസ്താം പാട്ട് ), ശനിയാഴ്ച്ച വേട്ടേക്കരൻ പാട്ടും നടത്തിയിരുന്നു.
പാലക്കാട് മുതൽ  പൊന്നാനി വരെ പരന്നുകിടക്കുന്ന പ്രദേശത്തെ ഒട്ടുമിയ്ക്ക  ക്ഷേത്രങ്ങളിലും കാവുകളിലും  ബ്രാഹ്മണ - ക്ഷത്രീയ  തറവാടുകളിലും കളം പാട്ട് പൗരാണികമായി നടത്താറുണ്ട്.
പ്രകൃത്യാ ഉള്ള പഞ്ച വർണ്ണ പൊടികൾ ഉപയോഗിച്ച് ദേവീ ദേവന്മാരെ ചിത്രീകരിക്കുന്നതാണ് കളമെഴുത്ത്.
ക്ഷേത്രത്തിനു പുറത്താണ് കളമിടുന്നതെങ്കിൽ ചാണകം മെഴുകിയ തറയിൽ ഉമിക്കരിയാണ് എഴുത്തിന്റെ പ്രഥമ ലേപനം.
പൊടികൾ അൽപാൽപമായി ശ്രദ്ധാപൂർവം ഇട്ട് രൂപങ്ങൾ രചിക്കുന്നത് വിരലുകൾകൊണ്ടാണ്.
ബ്രഷ്, പാലെറ്റ് മുതലായ ചിത്രകല സഹായ സാമഗ്രികളൊന്നും കളമെഴുത്തിന് ഉപയോഗിക്കുന്നില്ല.
വാതിൽപുറ കളമെഴുത്തിന് കുരുത്തോലപ്പന്തൽ പതിവുണ്ട്.
ഉത്സവ ചടങ്ങുകളുടെ ഭാഗമായി കളമിടുന്നത് ക്ഷേത്ര അകത്തളത്തിലാണെങ്കിലും, സൗകര്യമുള്ള പക്ഷം അവിടെയും കുരുത്തോല കെട്ടി അലങ്കരിക്കാറുണ്ട്.
പ്രകൃതിദത്തമായ അഞ്ചു വർണപ്പൊടികളാണ് കളമെഴുതാൻ ഉപയോഗിക്കുന്നത്.
ഉണങ്ങലരി പൊടിച്ച് വെള്ളപ്പൊടിയും മഞ്ഞൾ പൊടിച്ച് മഞ്ഞപ്പൊടിയും ഉമി കരിച്ച് കറുത്ത പൊടിയും മഞ്ചാടിയില പൊടിച്ച് പച്ചപ്പൊടിയും മഞ്ഞളും ചുണ്ണാമ്പും തിരുമ്മിച്ചേർത്ത് ചുവന്ന പൊടിയും നിർമിക്കുന്നു.
ഈ പഞ്ചവർണങ്ങൾ യഥാക്രമം പഞ്ചലോഹങ്ങളായ വെള്ളി, സ്വർണം, ഇരുമ്പ്, പിച്ചള, ചെമ്പ് എന്നിവയെ പ്രതിനിധാനം ചെയ്യുന്നു.
കല്ലാറ്റ് കുറുപ്പെന്ന് സ്ഥാന നാമമുള്ള കലാകാരനാണ് കളം ചിത്രകാരനും ഗായകനും.
അസ്തമയത്തിനു മുമ്പേ കുറുപ്പ് ദേവരൂപം വരച്ചുതീർക്കും.
തുടർന്ന്, തന്ത്രിവാദ്യമായ നന്തുണിയുടെ അകമ്പടിയോടെ, കുറുപ്പ് കളംപാട്ട് ആരംഭിക്കും.
കുറുപ്പിന്റെ ആലാപനത്തിനൊപ്പം മാരാരുടെ ചെണ്ട കൊട്ടും നമ്പൂതിരിയുടെ പൂജയും കൂടിയാകുമ്പോൾ കളമെഴുത്തും പാട്ടും ഏറെ കമനീയമായിത്തീരുന്നു .
കളബലിയാണ് (തിരി ഉഴിച്ചിൽ) അവസാനത്തെ ചടങ്ങ്.
താമസിയാതെ, വെളിച്ചപ്പാടോ കുറുപ്പോ  കളം മായ്ക്കുന്നു.
കളപ്പൊടി ഭക്തജനങ്ങൾക്ക് പ്രസാദമായി വിതരണം ചെയ്യുന്നതോടെ കാര്യക്രമത്തിന് സമാപ്തിയാകും.
മനസ്സമാധാനത്തിനും കുടുംബ ഐശ്വര്യത്തിനും ഗ്രാമത്തിൻ്റെ ഐശ്വര്യത്തിനും വേണ്ടിയാണ് വേട്ടേക്കരൻ പാട്ട് നടത്തുന്നത്.
മിക നമ്പൂതിരി മനകളിലും വേട്ടേക്കരൻ പരദേവത ആയിരിയ്ക്കും , അല്ലെങ്കിൽ അയൽപക്കത്ത് ധാരാളം നമ്പൂതിരി ഇല്ലങ്ങളുള്ള ക്ഷേത്രങ്ങളിലുമാണ് വേട്ടേക്കരൻ പ്രതിഷ്ഠ കാണാറുള്ളത്.
12,000 നാളികേരം ഒറ്റയിരുപ്പിൽ സ്പെഷ്യൽ താളത്തിനനുസരിച്ച് ഒരു കൽപ്പലകയിൽ എറിഞ്ഞ് പൊട്ടിക്കുന്നതാണ്.
12000 നാളികേരം  എറിഞ്ഞ് ഉടയ്ക്കൽ  ഏകദേശം അർദ്ധരാത്രി 12 മണിക്ക് ആരംഭിച്ച് ഏകദേശം 3 മണിക്ക് അവസാനിക്കും.
ഈ പ്രകടനം "പന്തീരായിരം" (പന്ത്രണ്ടായിരം) എന്നറിയപ്പെടുന്നു.
അർജ്ജുനനുമായുള്ള കഠിനമായ യുദ്ധത്തിന് ശേഷം കിരാതമൂർത്തിയ്ക്ക് ക്ഷീണവും ദാഹവും ഉണ്ടായതായി വിശ്വസിക്കപ്പെടുന്നു.
"കിരാതമൂർത്തി"യുടെ  ദാഹം ശമിപ്പിക്കാനാണ് നാളികേരം എറിഞ്ഞ് ഉടയ്ക്കുന്നത് എന്നാണ് സങ്കൽപ്പം.
വേട്ടേക്കരൻപാട്ട് എന്നത് ഒരു അനുഷ്ഠാനമാണ്‌.
കുറുപ്പന്മാർ കളമെഴുതി ( കറുപ്പ്, വെളുപ്പ്, പച്ച, മഞ്ഞ, ചുകപ്പ് എന്നീ വർണ്ണങ്ങളിലുള്ള പൊടികൾ ഉപയോഗിച്ച് ) പാട്ടുകൊണ്ട് ദേവനെ പുകഴ്ത്തുകയും, വാദ്യമേളങ്ങളുടെ അകമ്പടിയോടെ കോമരം (വെളിച്ചപ്പാട്) ഉറഞ്ഞുതുള്ളി കളം മായ്ക്കുകയും നാളികേരങ്ങൾ എറിഞ്ഞുടയ്ക്കുകയും ചെയ്യുന്ന ചടങ്ങുകൾ ദേവപ്രീതിക്കയി നടത്തപ്പെടുന്നു.
വേട്ടേക്കരൻ പാട്ട് എന്നാണ് പറയുകയെങ്കിലും വേട്ടയ്ക്കൊരുമകൻ പാട്ട് എന്ന് പറയുന്നതാണ് ശരി.
കാരണം വേട്ടേക്കരൻ്റെ ( കിരാത മൂർത്തി / കിരാത വപുഷം ) പുത്രനായ വേട്ടേയ്ക്കൊരുമകനാണ് ( കിരാത സൂനു ) പാട്ട് കഴിക്കുക.
കിരാതാഷ്ടകം
"കിരാതരൂപായ നമഃശ്ശിവായ" എന്ന അവസാന വരിയോടുകൂടിയ എട്ടു ശിവ സ്തുതികളാണ് "കിരാതാഷ്ടകം" എന്ന പേരിൽ പ്രശസ്തമായിട്ടുള്ളത്.
ധ്യാന ശ്ലോകം
ധാരാധരശ്യാമളാംഗം
ക്ഷുരികാചാപധാരിണം
കിരാത വപുഷം വന്ദേ
പരമാത്മാനമീശ്വരം.
കിരാതാഷ്ടകം ( ചെറുത്  )
1)താപിഞ്ഛനീലാഭകളേബരായ
പിഞ്ഛാവതംസായ മഹേശ്വരായ
ഭക്തപ്രിയായാമരപൂജിതായ
കിരാതരൂപായ നമഃശ്ശിവായ
2)ത്രയീമയായാര്ത്തി വിനാശനായ
ത്രൈലോക്യനാഥായ ദയാപരായ
യോഗീന്ദ്രചിത്താംബുജസംസ്ഥിതായ
3)കല്യാണദായാമലവിഗ്രഹായ
ജ്ഞാനസ്വരൂപായ ഗുണാലയായ
വിഖ്യതവീര്യായ വിശാരദായ
4)സമസ്തലോകോത്ഭവകാരണായ
ഭവാബ്ധിപോതായ ഭയാപഹായ
ഭൂതേശ്വരായാഖിലഭൂതിദായ
5)മഹാനുഭാവായ മഹാഭുജായ
മഹീപരിത്രാണസമുദ്യതായ
ചോരാരിദുഷ്ടഗ്രഹനാശനായ
6)അപാരദുഃഖാര്ണ്ണവനാവികായ
ക്ഷിപ്രപ്രസാദായ വരപ്രദായ
വീരായ നാനാമുനിസേവിതായ
7)ആദ്യന്തഹീനായ നിരാമയായ
സർ‍‍വ്വാത്മനേ കന്മഷനാശനായ
താപത്രയവ്യാധിവിനാശനായ
8)കോദണ്ഡബാണക്ഷുരികാവിരാജ-
ത്കരായ തേ വൈരിസമുദ്യതായ
ഭക്താര്ത്തിഹന്ത്രേ പരദേവതായ
കിരാതരൂപായ നമഃ ശിവായ
" ഫല ശ്രുതി "
സദാ ത്വദ്ഭക്തിമാനന്ദം
കീര്ത്തിം വിത്തമരോഗതാം
കിരാതരൂപ ഭഗവൻ
ദേഹി മേ പരദേവതേ.
പ്രസിദ്ധ വേട്ടേയ്ക്കൊരു മകൻ ( കിരാത സൂനു )  ക്ഷേത്രങ്ങൾ / തറവാടുകൾ നമ്പുമല കോട്ട ഗൂഡലൂർ,തമിഴ്നാട്.
ബാലുശ്ശേരി കോട്ട , ബാലുശ്ശേരി, കോഴിക്കോട് ജില്ല തൃക്കലങ്ങോട് ശിവക്ഷേത്രം , മഞ്ചേരി, മലപ്പുറം ജില്ല
ഈ മൂന്ന് ക്ഷേത്രങ്ങളെ  വേട്ടേയ്ക്കൊരു മകൻറെ  ആരൂഢമായി കരുതപ്പെടുന്നു.
നമ്പുമലയിലാണ് ഉത്ഭവം എന്നൊരു സങ്കല്പം ഉണ്ട് , അതുകൊണ്ട്  നമ്പുമലകോട്ടയിൽ ഉഷ:പ്പൂജ പ്രധാനം.
ബാലുശ്ശേരി കോട്ടയിൽ ഉച്ചപ്പൂജക്കാണ് പ്രാധാന്യം.
തൃക്കലങ്കോട് അത്താഴപ്പൂജയാണ്.
കളമ്പാട്ടിൽ പറയുന്ന "മാടത്തിന്മേൽ എഴുന്നള്ളി "  ആ മാടം തൃക്കലങ്കോട് ക്ഷേത്രത്തിലാണ് .
നിലമ്പൂർ വേട്ടേയ്ക്കൊരുമകൻ ക്ഷേത്രം നിലമ്പൂർ, മലപ്പൂറം ജില്ല പെരുമുടിശ്ശേരി ക്ഷേത്രം  , വെളിയങ്കോട്, മലപ്പുറം ജില്ല കാട്ടുപുറം ക്ഷേത്രം,പെരിയമ്പലം,അണ്ടത്തോട്,തൃശ്ശൂർ ജില്ല ശ്രീ കോട്ട വേട്ടേയ്ക്കൊരു മകൻ ക്ഷേത്രം , പെരുവല്ലൂർ, തൃശ്ശൂർ ജില്ല എരുവെട്ടിക്കാവ് വേട്ടേയ്ക്കൊരുമകൻ ക്ഷേത്രം നീലേശ്വരം വേട്ടേയ്ക്കൊരുമകൻ ക്ഷേത്രം ഇന്ത്യനൂർ ക്ഷേത്രം , കോട്ടയ്ക്കൽ ,മലപ്പുറം ജില്ല ( ഉപദേവൻ ) കൊഴക്കോട്ടക്കൽ വേട്ടക്കൊരുമകൻ കാവ് , കുറുവിലങ്ങാട് കോട്ടയം ജില്ല ഓളശ്ശ വേട്ടക്കൊരുമകൻ കാവ് , കോട്ടയം ജില്ല മാത്തൂർ മന , പാഞ്ഞാൾ,തൃശ്ശൂർ കോട്ടുവോടത്ത് വേട്ടേയ്ക്കൊരുമകൻ കളരി ക്ഷേത്രം, നോർത്ത് പറവൂർ, എറണ്ണാകുളം ജില്ല തിരുവനന്തപുരം വേട്ടേയ്ക്കൊരുമകൻ ക്ഷേത്രം പടിഞ്ഞാറേ ചാത്തല്ലൂർ വേട്ടേയ്ക്കൊരുമകൻ ക്ഷേത്രം, മലപ്പുറം ജില്ല ഏങ്ങണ്ടിയൂർ വേട്ടേയ്ക്കൊരുമകൻ ക്ഷേത്രം ,തൃശ്ശൂർ ചോലക്കാവ് വേട്ടേയ്ക്കൊരുമകൻ ക്ഷേത്രം , ചേമ്പ്ര വേട്ടേയ്ക്കൊരുമകൻ ക്ഷേത്രം,തിരൂർ,മലപ്പുറം ജില്ല വേട്ടേയ്ക്കൊരുമകൻ ക്ഷേത്രം , തുവ്വൂർ വേട്ടേയ്ക്കൊരുമകൻ ക്ഷേത്രം , തോട്ടക്കാട് ചിറമംഗലം   വേട്ടേയ്ക്കൊരുമകൻ ക്ഷേത്രം , പരപ്പനങ്ങാടി ,മലപ്പുറം ജില്ല വേട്ടേയ്ക്കൊരുമകൻ ക്ഷേത്രം , വരാപ്പുഴ, എറണ്ണാകുളം ജില്ല വേട്ടേയ്ക്കൊരുമകൻ ക്ഷേത്രം, കാടകുർശ്ശി, കണ്ണാടി , കണ്ണൂർ ജില്ല വേട്ടേയ്ക്കൊരുമകൻ ക്ഷേത്രം, താമരക്കാട്,വെളിയന്നൂർ വേട്ടേയ്ക്കൊരുമകൻ ക്ഷേത്രം , പുറമേരി വേട്ടേയ്ക്കൊരുമകൻ ക്ഷേത്രം , കൊട്ടില, തളിപ്പറമ്പ്, കണ്ണൂർ വേട്ടേയ്ക്കൊരുമകൻ ക്ഷേത്രം , മലപ്പറമ്പ് , കോഴിക്കോട് കളത്തിൽ വേട്ടേയ്ക്കൊരുമകൻ ക്ഷേത്രം , പൂക്കാട്ടുപ്പടി വേട്ടേയ്ക്കൊരുമകൻ ക്ഷേത്രം ,  നുച്ചിയാട്,വയത്തൂർ വേട്ടേയ്ക്കൊരുമകൻ ക്ഷേത്രം , ഏര്യം ,പനപ്പുഴ വേട്ടേയ്ക്കൊരുമകൻ ക്ഷേത്രം , പരിയാരം, കണ്ണൂർ ജില്ല വേട്ടേയ്ക്കൊരുമകൻ ക്ഷേത്രം , എടപ്പാൾ, മലപ്പുറം ജില്ല തൃപ്രങ്ങോട്ട് ശിവക്ഷേത്രം , തൃപ്രങ്ങോട് , തിരൂർ, മലപ്പുറം ജില്ല ( ഉപദേവൻ ) എടവണ്ണ കോവിലകം വക വേട്ടേയ്ക്കൊരുമകൻ ക്ഷേത്രം, അമരമ്പലം , മലപ്പുറം ജില്ല കൂട്ടുമ്മേൽ കോയിക്കൽ വേട്ടേയ്ക്കൊരുമകൻ ക്ഷേത്രം ഒറ്റൂർ മഹാവിഷ്ണു ക്ഷേത്രം ( ഉപദേവൻ ) വെള്ളൂർ കൊട്ടണഞ്ചേരി വേട്ടേയ്ക്കൊരുമകൻ ക്ഷേത്രം , കണ്ണൂർ ജില്ല വേട്ടേയ്ക്കൊരുമകൻ ക്ഷേത്രം, വടക്കേത്തറ,അകത്തേത്തറ,പാലക്കാട് ജില്ല വയനാട് ഉള്ളൂര് പടിപ്പുര ആന്തട്ട പരദേവതാ ക്ഷേത്രം, കൊയിലാണ്ടി പുനത്തും പടിക്കൽ ക്ഷേത്രം ചെങ്ങോട്ട്കാവ് എടവനക്കുളങ്ങര ക്ഷേത്രം, അരിക്കുളം പരദേവതാ ക്ഷേത്രം, അരിക്കുളം കൽപ്പത്തൂരിടം, മേപ്പയൂർ മുതുകൂറ്റിൽ ക്ഷേത്രം , എടക്കുളം ഇതും കാണുക അവിട്ടത്തൂർ ശിവക്ഷേത്രം പരമശിവൻ വേട്ടയ്ക്കൊരുമകൻ മലോൻ
↑ കിടാവ് വേട്ടക്കൊരുമകൻ കുറുമ്പ്രനാട് ↑ http://www.hindupedia.com/en/Kiratha_ashtakam
സെൻട്രൽ ബോർഡ്‌ ഓഫ് സെക്കന്ററി എജ്യുക്കേഷൻ
ഇന്ത്യൻ സർക്കാറിന് കീഴിൽ പ്രവർത്തിക്കുന്ന വിദ്യഭ്യാസ ബോർഡാണ് സെൻട്രൽ ബോർഡ്‌ ഓഫ് സെക്കന്ററി എജ്യുക്കേഷൻ(സി.ബി.എസ്.ഇ.) ഈ ബോർഡിന് കീഴിൽ പൊതുവിദ്യാലയങ്ങളും സ്വകാര്യ വിദ്യാഭ്യാസ സ്ഥാപനങ്ങളും പ്രവർത്തിച്ചുവരുന്നു.
അങ്ങീകാരങ്ങൾ
മുഴുവൻ കേന്ദ്രീയ വിദ്യാലയങ്ങൾക്കും ജവഹർ നവോദയ വിദ്യാലയങ്ങൾക്കും അംഗീകാരം നല്കുന്നു.
ഫൈനൽ പരീക്ഷകളായ പത്ത് പന്ത്രണ്ട് ക്ലാസ്സുകളിലെ പരീക്ഷകൾ എല്ലാവർഷവും മാർച് മാസത്തിലാണ് നടത്തുകയും മെയ്‌ അവസാനത്തോട് കൂടി ഫലം പ്രഖ്യാപിക്കുകയും ചെയ്യും.
ദൽഹി ഹൈക്കോടതിയുടെ ഉത്തരവിനെ തുടർന്ന് 2017 മെയ് മാസത്തിൽ പ്രഖാപിക്കാനിരുന്ന സി.ബി.എസ്.ഇ.
ഫലം തടയുകയുണ്ടായി.
2017 ലെ സി ബി എസ് ഇ ഫലം മെയ് 28 നു പ്രസിദ്ധീകരിച്ചു.
രാജ്യത്തെ 10,678 സ്കൂളുകളിൽനിന്നായി 10,98,891 വിദ്യാർഥികളാണു സിബിഎസ്ഇ പന്ത്രണ്ടാം ക്ലാസ് പരീക്ഷ ഈ വർഷം എഴുതിയിരുന്നത് പ്രാദേശിക പണിയിടങ്ങൾ ഡെൽഹി : ഡെൽഹി സംസ്ഥാനം, വിദേശ സ്കൂളുകൾ ചെന്നൈ : തമിഴ്‌നാട് , ആന്ധ്രാപ്രദേശ്‌ , കർണാടക , മഹാരാഷ്ട്ര , ഗോവ , പുതുച്ചേരി , ആന്തമാൻ നിക്കോബാർ ദ്വീപുകൾ , ദമൻ, ദിയു ഗുവഹാത്തി : ആസാം , നാഗാലാ‌ൻഡ് , മണിപ്പൂർ , മേഘാലയ , ത്രിപുര , സിക്കിം , അരുണാചൽ പ്രദേശ് , മിസോറം അജ്മീർ : രാജസ്ഥാൻ , ഗുജറാത്ത് , മധ്യപ്രദേശ്‌ , ദാദ്ര, നഗർ ഹവേലി പഞ്ച്കുള: ഹരിയാണ , ചണ്ഡീഗഢ് എന്ന കേന്ദ്രഭരണപ്രദേശം , പഞ്ചാബ് , ജമ്മു-കശ്മീർ , ഹിമാചൽ പ്രദേശ്‌ അലഹബാദ് : ഉത്തർ‌പ്രദേശ് , ഉത്തരാഖണ്ഡ് പട്ന : ബിഹാർ , ഝാർഖണ്ഡ്‌ ഭുവനേശ്വർ : പശ്ചിമ ബംഗാൾ , ഒഡീഷ , ഛത്തീസ്‌ഗഢ് തിരുവനന്തപുരം : കേരള , ലക്ഷദ്വീപ് ഡെറാഡൂൺ : ഉത്തർ‌പ്രദേശ് , ഉത്തരാഖണ്ഡ് ഇതും കൂടി കാണുക Council for the Indian School Certificate Examinations (CISCE) National Institute of Open Schooling (NIOS) എസ്.എസ്.എൽ.സി. (SSLC) Boards of Education in India പരാമർശങ്ങൾ പുറത്തേക്കുള്ള കണ്ണികൾ Official website
മൗറീസ് ഹിൽമാൻ ഇംഗ്ലീഷ് വിലാസം https://ml.wikipedia.org/wiki/Maurice_Hilleman
വാക്സിനോളജിയിൽ വൈദഗ്ദ്ധ്യം നേടിയതും 40-ലധികം വാക്സിനുകൾ വികസിപ്പിച്ചെടുക്കുകയും ചെയ്ത ഒരു പ്രമുഖ അമേരിക്കൻ മൈക്രോബയോളജിസ്റ്റാണ് മൗറീസ് റാൽഫ് ഹില്ലെമാൻ (ഓഗസ്റ്റ് 30, 1919 - ഏപ്രിൽ 11, 2005).
ഒരു കണക്കനുസരിച്ച്, അദ്ദേഹത്തിന്റെ വാക്സിനുകൾ ഓരോ വർഷവും 8 ദശലക്ഷം ജീവൻ രക്ഷിക്കുന്നു.
എക്കാലത്തേയും ഏറ്റവും സ്വാധീനമുള്ള വാക്സിനോളജിസ്റ്റുകളിൽ ഒരാളായി അദ്ദേഹത്തെ വിശേഷിപ്പിച്ചു.
നിലവിലെ അമേരിക്കൻ വാക്സിൻ ഷെഡ്യൂളുകളിൽ പതിവായി ശുപാർശ ചെയ്യുന്ന 14 വാക്സിനുകളിൽ, ഹില്ലെമാനും സംഘവും അഞ്ചാംപനി, മം‌പ്സ്, ഹെപ്പറ്റൈറ്റിസ് എ, ഹെപ്പറ്റൈറ്റിസ് ബി, ചിക്കൻ‌പോക്സ്, നൈസെരിയ മെനിഞ്ചിറ്റിഡിസ്, സ്ട്രെപ്റ്റോകോക്കസ് ന്യുമോണിയ, ഹീമോഫിലസ് ഇൻഫ്ലുവൻസ ബാക്ടീരിയ എന്നിവയ്ക്കുള്ള എട്ട് വാക്സിനുകൾ വികസിപ്പിച്ചെടുത്തു.
" ഏഷ്യൻ ഫ്ലൂ പാൻഡെമിക് " സമയത്ത്, അദ്ദേഹത്തിന്റെ വാക്സിൻ ലക്ഷക്കണക്കിന് ജീവൻ രക്ഷിച്ചതായി വിശ്വസിക്കപ്പെടുന്നു.
ആന്റിജനിക് ഷിഫ്റ്റിന്റെയും ഡ്രിഫ്റ്റിന്റെയും കണ്ടെത്തൽ, ജലദോഷമുണ്ടാക്കുന്ന അഡിനോവൈറസുകൾ, ഹെപ്പറ്റൈറ്റിസ് വൈറസുകൾ, കാൻസർ ഉണ്ടാക്കാൻ സാധ്യതയുള്ള എസ്‌വി 40 എന്നിവ കണ്ടുപിടിക്കുന്നതിലും അദ്ദേഹം ഒരു പങ്കുവഹിച്ചു.
മൊണ്ടാനയിലെ ഉയർന്ന സമതലമായ മൈൽസ് സിറ്റിക്കടുത്തുള്ള ഒരു ഫാമിലാണ് ഹിൽമാൻ ജനിച്ചത്.
മാതാപിതാക്കൾ അന്ന (ഉൽസ്മാൻ), ഗുസ്താവ് ഹില്ലെമാൻ എന്നിവരായിരുന്നു.
അദ്ദേഹത്തിന്റെ ഇരട്ട സഹോദരി ജനിച്ചപ്പോൾ തന്നെ മരിച്ചു.
രണ്ട് ദിവസത്തിന് ശേഷം അമ്മ മരിച്ചു.
അടുത്തുള്ള അമ്മാവൻ റോബർട്ട് ഹില്ലെമാന്റെ വീട്ടിലാണ് അദ്ദേഹം വളർന്നത്.
ചെറുപ്പത്തിൽ ഫാമിലി ഫാമിൽ ജോലി ചെയ്തു.
തന്റെ വിജയത്തിന്റെ ഭൂരിഭാഗവും കുട്ടിക്കാലത്ത് കോഴികളുമായുള്ള തന്റെ പ്രവർത്തനത്തിന് അദ്ദേഹം ക്രെഡിറ്റ് ചെയ്തു.
1930 കൾ മുതൽ ഫലഭൂയിഷ്ഠമായ കോഴിമുട്ടകൾ പലപ്പോഴും വാക്സിനുകൾക്കായി വൈറസുകൾ വളർത്താൻ ഉപയോഗിച്ചിരുന്നു.
അദ്ദേഹത്തിന്റെ കുടുംബം ലൂഥറൻ ചർച്ച്-മിസോറി സിനഡിലായിരുന്നു.
എട്ടാം ക്ലാസിൽ പഠിക്കുമ്പോൾ ചാൾസ് ഡാർവിനെ കണ്ടെത്തുകയും പള്ളിയിൽനിന്ന് അദ്ദേഹത്തിന്റെ ഒറിജിൻ ഓഫ് സ്പീഷീസ് വായിക്കുകയും ചെയ്തു.
പിന്നീടുള്ള ജീവിതത്തിൽ അദ്ദേഹം മതം നിരസിച്ചു.
പണത്തിന്റെ അഭാവം മൂലം കോളേജിൽ ചേരുന്നതിൽ അദ്ദേഹം പരാജയപ്പെട്ടു.
അദ്ദേഹത്തിന്റെ മൂത്ത സഹോദരൻ ഇടപെടുകയും 1941 ൽ മൊണ്ടാന സ്റ്റേറ്റ് യൂണിവേഴ്സിറ്റിയിൽ നിന്ന് സ്കോളർഷിപ്പും കുടുംബ സഹായവും ലഭിച്ചു.
ഹിൽമാൻ തന്റെ ക്ലാസ്സിൽ ഒന്നാം സ്ഥാനം നേടി.
ചിക്കാഗോ സർവകലാശാലയിൽ നിന്ന്  ഫെലോഷിപ്പ് നേടിയ അദ്ദേഹം 1944 ൽ മൈക്രോബയോളജിയിൽ ഡോക്ടറേറ്റ് നേടി.
അദ്ദേഹത്തിന്റെ ഡോക്ടറൽ തീസിസ് ക്ലമീഡിയ അണുബാധയെക്കുറിച്ചായിരുന്നു.
അത് ഒരു വൈറസ് മൂലമാണെന്ന് കരുതപ്പെട്ടിരുന്നു.
കോശങ്ങൾക്കുള്ളിൽ മാത്രം വളരുന്ന ക്ലമീഡിയ ട്രാക്കോമാറ്റിസ് എന്ന ബാക്ടീരിയ മൂലമാണ് ഈ അണുബാധകൾ ഉണ്ടായതെന്ന് ഹിൽമാൻ പിന്നീട് തെളിയിച്ചു.
E.R.സ്ക്വിബ് സൺസിൽ (ഇപ്പോൾ ബ്രിസ്റ്റോൾ-മിയേഴ്സ് സ്ക്വിബ്) ചേർന്നതിനുശേഷം, ഹില്ലെമാൻ രണ്ടാം ലോക മഹായുദ്ധത്തിന്റെ പസഫിക് സമുദ്രത്തിലെ തിയേറ്ററിൽ അമേരിക്കൻ സൈനികരെ ഭയപ്പെടുത്തിയ ഒരു രോഗമായ ജാപ്പനീസ് ബി എൻസെഫലൈറ്റിസിനെതിരെ ഒരു വാക്സിൻ വികസിപ്പിച്ചു.
1948 മുതൽ 1957 വരെ ആർമി മെഡിക്കൽ സെന്ററിലെ (ഇപ്പോൾ വാൾട്ടർ റീഡ് ആർമി ഇൻസ്റ്റിറ്റ്യൂട്ട് ഓഫ് റിസർച്ച് ) ഡിപ്പാർട്ട്മെന്റ് ഓഫ് റെസ്പിറേറ്ററി മേധാവിയെന്ന നിലയിൽ ഇൻഫ്ലുവൻസ വൈറസ് പരിവർത്തനം ചെയ്യുമ്പോൾ ഉണ്ടാകുന്ന ജനിതക വ്യതിയാനങ്ങൾ ഹിൽമാൻ കണ്ടെത്തി.
ഇത് ആന്റിജനിക് ഷിഫ്റ്റ്, ആന്റിജനിക് ഡ്രിഫ്റ്റ് എന്നറിയപ്പെടുന്നു.
1957-ൽ, ഹിൽമാൻ മെർക്ക് കമ്പനിയിൽ (കെനിൽ‌വർത്ത്, ന്യൂജേഴ്‌സി) ചേർന്നു.
പെൻ‌സിൽ‌വാനിയയിലെ വെസ്റ്റ് പോയിന്റിലെ പുതിയ വൈറസ്, സെൽ ബയോളജി ഗവേഷണ വിഭാഗത്തിന്റെ തലവനായി.
മെർക്കിനൊപ്പം ആയിരിക്കുമ്പോഴാണ് ഹിൽമാൻ നാൽപതോളം പരീക്ഷണാത്മകവും ലൈസൻസുള്ളതുമായ ജന്തു-മനുഷ്യ വാക്സിനുകൾ വികസിപ്പിച്ചെടുത്തത്.
ഹിൽമാൻ ലബോറട്ടറി ബെഞ്ചിൽ പ്രവർത്തിക്കുകയും ശാസ്ത്രീയ നേതൃത്വം നൽകുകയും ചെയ്തു.
നാഷണൽ ഇൻസ്റ്റിറ്റ്യൂട്ട് ഓഫ് ഹെൽത്ത് ഓഫീസ് ഓഫ് എയ്ഡ്സ് റിസർച്ച് പ്രോഗ്രാം ഇവാലുവേഷൻ, നാഷണൽ ഇമ്മ്യൂണൈസേഷൻ പ്രോഗ്രാമിന്റെ ഇമ്യൂണൈസേഷൻ പ്രാക്ടീസുകൾ സംബന്ധിച്ച ഉപദേശക സമിതി എന്നിവ ഉൾപ്പെടെ നിരവധി ദേശീയ അന്തർദേശീയ ഉപദേശക ബോർഡുകളിലും കമ്മിറ്റികളിലും ഹിൽമാൻ സേവനമനുഷ്ഠിച്ചു.
അവലംബം പുറംകണ്ണികൾ മൗറീസ് ഹിൽമാൻ വിക്കിപീഡിയയുടെ സഹോദര സംരംഭങ്ങളിൽ മീഡിയ വിക്കിമീഡിയ കോമൺസിൽനിന്ന് വിവരങ്ങൾ വിക്കിഡാറ്റയിൽനിന്ന് Hilleman – A Perilous Quest to Save the World's Children (a documentary about his life)
മിഡ്‌വൈഫ് ഈ ലേഖനവും വയറ്റാട്ടി എന്ന താളുമായി ലയിപ്പിക്കാൻ നിർദ്ദേശിച്ചിരിക്കുന്നു.
( സംവാദം ) ഇംഗ്ലീഷ് വിലാസം https://ml.wikipedia.org/wiki/Midwife
പ്രസവസമയത്ത് അമ്മമാരെയും നവജാതശിശുക്കളെയും പരിപാലിക്കുന്ന ഒരു ആരോഗ്യ പ്രൊഫഷണലാണ് മിഡ്‌വൈഫ്.
മിഡ്‌വൈഫറി എന്നറിയപ്പെടുന്ന ഒരു മെഡിക്കൽ സ്പെഷ്യലൈസേഷലിനിലെ വിദഗ്ദ്ധർ ആണ് ഇത്.
ഒരു മിഡ്‌വൈഫിനുള്ള വിദ്യാഭ്യാസവും പരിശീലനവും സ്ത്രീകളുടെ പരിചരണത്തിൽ വളരെയധികം ശ്രദ്ധ കേന്ദ്രീകരിക്കുന്നു.
പ്രസവ സംബസമായ കാര്യങ്ങളിൽ വിദഗ്ധരായിരിക്കുന്ന ഇവർ ഇതിൽ കൂടുതൽ ശ്രദ്ധ കേന്ദ്രീകരിക്കുകയും കൂടുതൽ ശ്രദ്ധ വേണ്ട സാഹചര്യങ്ങൾ തിരിച്ചറിയുകയും ചെയ്യുന്നു.
മിക്ക രാജ്യങ്ങളിലും, മിഡ്‌വൈഫുകളെ വിദഗ്ധ ആരോഗ്യ സംരക്ഷണ ദാതാക്കളായി അംഗീകരിക്കുന്നു.
ബ്രീച്ച് ജനനം, ഇരട്ട ജനനങ്ങൾ , കുഞ്ഞ് പിന്നിൽ നിൽക്കുന്ന ജനനങ്ങൾ എന്നിവ പോലുള്ള ഉയർന്ന അപകടസാധ്യതയുള്ള സാഹചര്യങ്ങളിൽ ആക്രമണാത്മകമല്ലാത്ത സാങ്കേതിക വിദ്യകൾ ഉപയോഗിച്ച് അവർ ഇടപെട്ടേക്കാം.
ലോകത്തിന്റെ പല ഭാഗങ്ങളിലും, ഈ തൊഴിലുകൾ പ്രസവിക്കുന്ന സ്ത്രീകൾക്ക് പരിചരണം നൽകുന്നതിന് ഒരുമിച്ച് പ്രവർത്തിക്കുന്നു.
ചിലയിടത്ത് പരിചരണം നൽകാൻ മിഡ്‌വൈഫ് മാത്രമേ ലഭ്യമാകൂ.
ചില രാജ്യങ്ങളിൽ, മിക്ക സ്ത്രീകളും പ്രാഥമികമായി മിഡ്‌വൈഫുകളെക്കാൾ പ്രസവചികിത്സകരെ ഉപയോഗിക്കാൻ തിരഞ്ഞെടുക്കുന്നു.
പല വികസ്വര രാജ്യങ്ങളും മിഡ്‌വൈഫുകൾക്കായി പണം നിക്ഷേപിക്കുകയും പരിശീലനം നൽകുകയും ചെയ്യുന്നു, ചിലപ്പോൾ പരമ്പരാഗത ജനന പരിചാരകരായി പരിശീലിക്കുന്ന ആളുകളെ നൈപുണ്യം വർദ്ധിപ്പിക്കുന്നതിലൂടെ.
ഈ വിഭവങ്ങൾക്കുള്ള ഫണ്ടിന്റെ കുറവ് കാരണം ചില പ്രാഥമിക പരിചരണ സേവനങ്ങൾ നിലവിൽ കുറവാണ്.
നിർവചനവും പദോൽപ്പത്തിയും
ഇത് ലോകാരോഗ്യ സംഘടനയും ഇന്റർനാഷണൽ ഫെഡറേഷൻ ഓഫ് ഗൈനക്കോളജി ആൻഡ് ഒബ്‌സ്റ്റട്രിക്‌സും അംഗീകരിച്ചിട്ടുള്ള, ഇൻ്റർനാഷണൽ കോൺഫെഡറേഷൻ ഓഫ് മിഡ്‌വൈവ്‌സിന്റെ നിർവചനം അനുസരിച്ച്:
മിഡ്‌വൈഫറി പരിശീലിക്കുന്നതിനും മിഡ്‌വൈഫ് എന്ന പദവി ഉപയോഗിക്കുന്നതിനും രജിസ്റ്റർ ചെയ്യാനോ നിയമപരമായി ലൈസൻസ് നേടാനോ ആവശ്യമായ യോഗ്യതകൾ നേടിയിട്ടുള്ളതും; കൂടാതെ മിഡ്‌വൈഫറി പ്രയോഗത്തിൽ കഴിവ് തെളിയിച്ചിട്ടുള്ളതും, ഒപ്പം  മിഡ്‌വൈഫറി വിദ്യാഭ്യാസത്തിനായുള്ള ഐസിഎം ഗ്ലോബൽ സ്റ്റാൻഡേർഡ്‌സിന്റെ ചട്ടക്കൂടിനെയും അടിസ്ഥാന മിഡ്‌വൈഫറി പരിശീലനത്തിനായുള്ള ഐസിഎം അവശ്യ യോഗ്യതകളോ അല്ലെങ്കിൽ സ്ഥിതിചെയ്യുന്ന രാജ്യത്ത് അംഗീകരിക്കപ്പെട്ട ഒരു മിഡ്‌വൈഫറി വിദ്യാഭ്യാസ പരിപാടി വിജയകരമായി പൂർത്തിയാക്കിയ വ്യക്തിയാണ് മിഡ്‌വൈഫ്.
മിഡ് വൈഫ് എന്ന വാക്ക് "കൂടെ" എന്നർഥം വരുന്ന പഴയ ഇംഗ്ലീഷ് വാക്ക് മിഡ് , സ്ത്രീ എന്നർഥം വരുന്ന വൈഫ് എന്നിവയിൽ നിന്നാണ് ഉരുത്തിരിഞ്ഞത്, അതിനാൽ യഥാർത്ഥത്തിൽ "സ്ത്രീക്കൊപ്പം" എന്നാണ് അർത്ഥമാക്കുന്നത്, അതായത് പ്രസവസമയത്ത് സ്ത്രീയുടെ (അമ്മ) കൂടെയുള്ള വ്യക്തി.
ലിംഗഭേദമില്ലാതെ സൂതികർമ്മിണികളെയാണ് ഈ വാക്ക് സൂചിപ്പിക്കുന്നത്.
പരിശീലനത്തിന്റെ വ്യാപ്തി 2017-ൽ ഇന്റർനാഷണൽ കോൺഫെഡറേഷൻ ഓഫ് മിഡ്‌വൈവ്‌സിന്റെ (ICM) അംഗ അസോസിയേഷനുകൾ അടങ്ങിയ 112 രാജ്യങ്ങൾ